ועדת הכנסת, כנסת 15, פרוטוקול מספר 340, 2002-07-23 09:00

חברי הוועדה: אפי אושעיה אורי אריאל מוחמד ברכה זהבה גלאון משה גפני שאול יהלום אליעזר כהן מרדכי משעני יהודית נאות נחמה רונן יושב ראש הכנסת, אברהם בורג מזכיר הכנסת, אריה האן סגן מזכיר הכנסת, דוד לב סגנית מזכיר הכנסת, רות קפלן חשב הכנסת, אבי לוי

מוזמנים: עו"ד עופר אלדו משרד המשפטים עו"ד נגה רובינשטיין משרד המשפטים עו"ד טנה שפניץ משרד המשפטים אדוארד בלאו נאזם בדר

יועץ משפטי: אתי בנדלר תומר רוזנר

קצרנית: א.

קצרנית: קביעת ועדה לדיון בהצעת חוק

יוסי כץ: בוקר טוב.

יוסי כץ: עד שיושב ראש הכנסת מגיע, יש לי פה בקשה דחופה של שר הביטחון ושר האוצר.

יוסי כץ: אתמול עברה במליאה הצעת חוק חובת המכרזים (תיקון מס' 13), התשס"ב-2002 וסגן שר האוצר הציע להעביר את ההצעה לדיון בוועדת חוקה, חוק ומשפט.

יוסי כץ: אני לא יודע מה היה בדיוק, אבל בכל אופן חוק חובת מכרזים זה חוק של - - -

אנה שניידר: חוקה ומשפט.

יוסי כץ: חוקה ומשפט, אז אנחנו נעביר את זה אליהם.

יוסי כץ: מי בעד ירים את ידו.

יוסי כץ: מי נגד?

יוסי כץ: אין.

יוסי כץ: הועבר.

יהודית נאות: רגע, אדוני היושב ראש, הסוגיה היתה כלכלה או חוק חוקה ומשפט.

יוסי כץ: לא.

יוסי כץ: חוק חובת מכרזים תמיד היה בחוקה.

אריה האן: היא צודקת.

אריה האן: לכן זה עבר הנה.

אתי בנדלר: חוק חובת המכרזים נדון בדרך כלל בוועדת החוקה והיו מספר תיקונים גם בוועדת הכלכלה.

יוסי כץ: בסדר.

יוסי כץ: אוקי.

יוסי כץ: העברנו את זה לחוקה.

יהודית נאות: אדוני היושב ראש, אפשר הצעה לסדר?

יהודית נאות: אתמול הונח חוק טל על שולחן הכנסת לאחר חצות.

יהודית נאות: במליאה המזכיר הודיע על הנחה על שולחן הכנסת לאחר חצות.

יהודית נאות: לכן זה בעצם הונח היום, יום ג'.

יהודית נאות: אני שמתי לב לזה וגם חבר הכנסת זבולון אורלב והוא דורש התייחסות של ועדת הכנסת לנושא.

יהודית נאות: האם הממשלה לא צריכה לבקש פטור מחובת הנחה או לדחות את הדיון לעשרים וארבע שעות.

אברהם בורג: אין בעיה.

אברהם בורג: הישיבה ביום רביעי תמשך עד לאחר חצות ואז יעבור מספיק זמן.

יוסי כץ: סליחה, אבל אני ביררתי.

יוסי כץ: הסוגיה הזו הגיעה לידיעתי בבוקר.

יוסי כץ: הגיעה אלי היועצת המשפטית של ועדת טל, ארבל ואמרה לי שהיא הניחה את זה פיסית על שולחן הכנסת בשעה 23:45.

יוסי כץ: זה נכון שמזכיר הכנסת הקריא את ההודעה על הנחה בשעה חצות ורבע.

דוד לב: 00:04 דקות.

דוד לב: אני הייתי שם.

יוסי כץ: אוקי.

יוסי כץ: גבירתי היועצת המשפטית – מה קובע?

יוסי כץ: מועד ההכרזה או מועד ההנחה בפועל?

אנה שניידר: מועד ההכרזה.

אנה שניידר: לצורך הדוגמה, נניח שהיועץ המשפטי יניח היום בבוקר על שולחן הכנסת הצעה, זה לא המועד הקובע.

אנה שניידר: המועד הקובע הוא המועד שבו מכריזים.

אנה שניידר: אבל, יש תקדימים – לפי מיטב ידיעתי וביררתי עם דוד לב ועם אריה האן – שבעצם ההנחה היא כאשר יש ישיבת כנסת ורואים את הישיבה עד אותו רגע שבו היא נמשכת כאילו שזה אותו יום.

אנה שניידר: אני לא אומרת שזה לגמרי תקין מבחינת המלים של התקנון, כי בתקנון בסעיף 125 כתוב: "הקריאה השניה תיערך למחרת ההנחה על שולחן הכנסת".

אנה שניידר: אם ההנחה היתה בשעה 00:05 – לפי הפרשנות שלי שמה שקובע זאת ההכרזה – אז למעשה היא היתה כבר היום.

אנה שניידר: אבל, המשכו של הסעיף אומר: "זולת אם החליטה ועדת הכנסת להתיר את הקריאה ביום ההנחה".

אנה שניידר: ואין צורך בשליש מהחברים הקבועים של הוועדה.

יהודית נאות: לכן הבאתי את זה לכם לסדר היום.

אריה האן: אני חושב שהמועד הקובע – מה שאנה קראה – זה מועד ההנחה ואני אתן לכם דוגמאות.

אריה האן: קורים הרבה מקרים שברגע האחרון בישיבה מסוימת מניחים חומר ואנחנו לא מספיקים להכריז באותה ישיבה.

אריה האן: אז למחרת אנחנו מכריזים שאתמול הונחה על שולחן הכנסת הצעת חוק זו וזו.

אריה האן: זה עוד מימים ימימה.

אנה שניידר: אני לא בטוחה שזה תקין.

יהודית נאות: זה תקין, זה הנוהל.

אברהם בורג: לא, זה הנוהל.

אברהם בורג: זה לא תקדים.

אנה שניידר: זה תקדים כתוצאה מנוהל.

שאול יהלום: אז השאלה היא מה הודעת.

שאול יהלום: האם הודעת שהונח עכשיו או שהונח לפני עשרים דקות?

דוד לב: אני, אתמול לקראת חצות, אמרתי לסגנית יושב ראש הכנסת שיש לי הודעה על חוק טל.

שאול יהלום: לפני או אחרי חצות?

דוד לב: אמרתי לה את זה לפני חצות.

דוד לב: זה דבר ראשון.

דוד לב: דבר שני, אני רוצה לציין שלפי בקשת מחלקת הפרוטוקול אנחנו ממתינים בהכרזה כדי לא להיכנס לתוך נושא ולשבש להם את העבודה.

דוד לב: לכן איננו מקריאים ואנחנו מחכים עד הסוף.

דוד לב: דבר שלישי: מאז ומעולם, בדיוני תקציב, בשעה 12:01 תמיד היה מתייצב אחד מחברי הכנסת מהאופוזיציה, מבקש הצעה לסדר ומודיע: ה-31 לדצמבר חלף, אין למדינת ישראל תקציב.

דוד לב: ונקבעה בזמנו הלכה על ידי היועץ המשפטי הקודם, צבי ענבר, שרואים בהימשכות הישיבה כאילו זה אותו יום.

יוסי כץ: רבותי, מי שרוצה ללכת לבית המשפט העליון על הדבר הזה – זכותו.

יוסי כץ: אני חושב שלא צריכים להפוך את הכנסת לחוכא ואטלולא.

יהודית נאות: למה אתה לא פוטר מחובת הנחה?

יהודית נאות: למען ספיקא.

אפי אושעיה: מתי אתה רוצה להמליץ לנשיאות להצביע?

אברהם בורג: סדר היום שהצעתי לנשיאות וקיבלה הוא כזה: באחת מתחילים הדיונים על חוק טל.

אברהם בורג: בשלוש מפסיקים אותם לחצי שעה ועוברים לכחול-לבן.

אברהם בורג: אחרי תום הדיון בנושא כחול-לבן חוזרים לדיון על חוק טל.

אברהם בורג: אני אקבע שעה שלא לפניה תהיה הצבעה.

אברהם בורג: זאת אומרת: אני אראה כמה עולים לפי הסתייגויות וכולי, אני מניח שזה לא לפני ארבע, ארבע וחצי.

אברהם בורג: אני צריך לראות כמה הסתייגויות יעלו וכמה זמן זה ייקח.

אברהם בורג: לא נמנע את ההליך התקין.

אברהם בורג: אז תהיה הצבעה.

אברהם בורג: אחרי ההצבעה יתחיל הדיון בשניה ובשלישית של כל הצעות החוק.

אברהם בורג: נגמרים אלה, מתחיל הדיון בהסתייגויות של הרפורמה.

אנה שניידר: בהנחה שהם נפטרו מחובת הנחה.

אברהם בורג: סליחה, אנה צודקת.

אברהם בורג: אם יפטרו מחובת הנחה – לתוך הלילה, כל ההסתייגויות של הרפורמה על דיוני התקציב, כאשר אני שואף להגיע למצב שמחר בבוקר, בתשע וחצי, נשארים שני הדוברים האחרונים: אופוזיציה וקואליציה והצבעות.

שאול יהלום: על הרפורמה.

אברהם בורג: על הרפורמה.

אפי אושעיה: ועל חוק טל?

אברהם בורג: חוק טל אמרתי.

אברהם בורג: היום בשלוש אני אראה כמה נשארו לי ואני אקבע הצבעה לא לפני שעה מסוימת.

שאול יהלום: אפשר לשאול שאלה?

שאול יהלום: מה דעתך, אדוני היושב ראש, שהיום יהיו כל הדיונים בכל החוקים ומחר הצבעות?

אברהם בורג: אני נגד.

אברהם בורג: אנחנו לא רוצים לפצל.

אפי אושעיה: יש לי בקשה ליושב ראש בשם מרינה סולודקין.

אפי אושעיה: היא ביקשה ממני למסור שיש להם איזשהו אירוע מפלגתי והם מבקשים שההצבעה תהיה לכל המוקדם בשבע בערב.

קריאות: מה פתאום?

אפי אושעיה: רגע, סליחה.

אפי אושעיה: אני לא מתווכח.

אפי אושעיה: אני רק מוסר את ההודעה בשמה.

אפי אושעיה: היושב ראש יחליט.

אברהם בורג: אני מצטער, אני לא יכול להיענות לזה בהתראה כזאת קצרה.

אברהם בורג: בדרך כלל סיעות מודיעות לי שבוע מראש, אני מביא את זה לנשיאות, אני אומר כך וכך.

אברהם בורג: אני לא יכול.

אפי אושעיה: טוב, רק מסרתי את ההודעה.

אפי אושעיה: אדוני יושב ראש הוועדה, נמצאת פה נציגת היועץ המשפטי לממשלה.

אפי אושעיה: יש לנו את הבקשה של הממשלה להקדמת הדיון בהצעת חוק שירות נתוני אשראי ויש לנו תשעה חברים.

אפי אושעיה: אולי נדון בזה עכשיו?

יוסי כץ: אין לנו תשעה חברי ועדה קבועים.

יוסי כץ: אני מצטער, נא לדאוג לזה.

יוסי כץ: אנחנו נגיע לזה תוך חצי שעה.

יוסי כץ: ב.

יוסי כץ: הקדמת הדיון בהצעת חוק לתיקון פקודת מס הכנסה (תיקון מס' 132), התשס"ב-2002 לקריאה שניה ושלישית

יוסי כץ: יש פה בקשה של ועדת הכספים לפטור מחובת הנחה, לדון היום – יום ההנחה את הצעת החוק לתיקון פקודת מס הכנסה (תיקון מס' 132), התשס"ב-2002, הידוע כחוק הרפורמה במס.

אפי אושעיה: לא צריך תשעה חברי ועדה קבועים בשביל זה?

אנה שניידר: לא, כי זה לקריאה שניה ושלישית.

יוסי כץ: מי בעד פטור מחובת הנחה ירים את ידו.

יוסי כץ: מי נגד?

יוסי כץ: אושר.

יוסי כץ: ג.

יוסי כץ: חלוקת הצעת חוק שידורי טלוויזיה מהכנסת בערוץ הדמוקרטיה - התשס"ב-2002, על פי סעיף 121 לתקנון הכנסת - הכנת סעיף 21 לחוק לקריאה שניה ושלישית והצבעות

יוסי כץ: חלוקת הצעת חוק שידורי טלוויזיה מהכנסת בערוץ הדמוקרטיה – הכנסת סעיף 21 לחוק לקריאה שניה ושלישית והצבעות.

יוסי כץ: גבירתי היועצת המשפטית.

אתי בנדלר: תודה.

אתי בנדלר: ב-16 ביולי עברה בקריאה ראשונה הצעת חוק שידורי טלוויזיה מהכנסת בערוץ הדמוקרטיה, התשס"ב-2002.

אתי בנדלר: בהתאם לסעיף 21 להצעת החוק הזאת, מוצע להאריך לשנה נוספת את תוקף חוק שידורי טלוויזיה מהכנסת (הוראת שעה), התשמ"ד –1997, הקובע כי שידורי טלוויזיה מהכנסת יועברו על ידי רשות השידור בהתאם להסכם שנחתם בין רשות השידור ובין הכנסת.

יוסי כץ: מתי פג תוקפו של החוק?

אתי בנדלר: תוקפו של החוק אמור לפוג בתום הכנס השני של הכנסת בשנת 2002 קרי: בעשרים וחמישה ביולי שנה זו, דהיינו מחרתיים.

אתי בנדלר: כיוון שאין ספק שהכנסת לא תספיק לסיים את דיוניה בהצעת החוק דנן, להכניסה לקריאה שניה ושלישית ולהכניסה לתוקף, כולל כל הכללים שצריכים להכין מכוחו ולהכין גם מכרז אם החוק יתקבל וכולי, אין מנוס אלא באמת להאריך את תוקף הוראת השעה בשנה נוספת.

אתי בנדלר: מסיבה זו אני מבקשת שוועדת הכנסת תחליט על חלוקת הצעת החוק באופן שסעיף 21 שבו יוגש לקריאה שניה ושלישית באופן נפרד.

יוסי כץ: אני, אגב, הצעתי כך במליאת הכנסת כשהצעתי את החוק.

יוסי כץ: אמרתי את הדברים האלה.

יוסי כץ: חבר הכנסת אושעיה.

אפי אושעיה: אדוני היושב ראש, היות והצענו הצעת חוק חלופית לגבי שידורי הטלוויזיה - - -

אתי בנדלר: זה סעיף בהצעת החוק החלופית – להאריך בשנה נוספת את החוק הקיים.

אפי אושעיה: ובכל זאת, שנה – כשבשנה הבאה זו שנת בחירות – זה יכניס אותנו למערכת כמעט בלתי אפשרית.

אפי אושעיה: מצד שני, אם אנחנו רוצים להעביר את החוק באמת, צריך לעשות את המירב האפשרי להזדרז, כי בשנת בחירות לא נעשה את זה.

אפי אושעיה: לכן שנה – צריך לבחון את זה.

שאול יהלום: תדון בזה אחרי הקריאה הראשונה, לפני השניה והשלישית, כשידונו כאן.

שאול יהלום: תקצר את הזמן.

שאול יהלום: עכשיו היא רק רוצה להתחיל לדון באופן עצמאי בסעיף הזה, האומר הארכה בשנה.

שאול יהלום: עכשיו רק מפרידים.

אתי בנדלר: לא, לא.

אתי בנדלר: גם דנים בסעיף הזה כי אני רוצה להניח אותו עוד היום לקריאה שניה ושלישית.

יוסי כץ: מה שחבר הכנסת אושעיה אומר זה ששנה בדיוק מכניס אותנו לבחירות.

יוסי כץ: עדיף תשעה חודשים.

אפי אושעיה: אני הייתי אומר חצי שנה, אבל אם אתם אומרים תשעה חודשים בסדר.

שאול יהלום: לא, אבל תבין: שלושה חודשים זו הפגרה.

שאול יהלום: בהנחה שלא יעשו כלום בפגרה, יישארו רק ששה חודשים.

יוסי כץ: טוב, אז בואו נעתר לבקשה.

יוסי כץ: אני מציע כך.

יוסי כץ: כל תאריך הוא לא נוח מסיבות שונות ומגוונות.

יוסי כץ: נלך על שנה ואם יהיה צורך, אז הכנסת תיזום עוד פעם.

שאול יהלום: לא, אם תגמור קודם, אז נקצר.

אתי בנדלר: בדיוק.

יוסי כץ: מי בעד חלוקת החוק המבוקש ואישור סעיף 21 לקריאה שניה ושלישית ירים את ידו.

יוסי כץ: מי נגד?

יוסי כץ: אין.

אתי בנדלר: תודה.

אתי בנדלר: אני מבקשת, בהמשך לזה – אני אניח, כמובן, את הצעת הוועדה לחלוקה להחלטת מליאת הכנסת, אבל הייתי מבקשת כבר פטור מחובת הנחה.

יוסי כץ: למיטב זכרוני, על פי הצעתו של המזכיר, נתנו פטור לכל הקריאות, אבל ליתר ביטחון אני מעמיד את זה להצבעה.

שאול יהלום: אני לא חושב שאת יכולה מבחינה פורמלית – את תגידי לי, כיועצת משפטית – להכין חוק לקריאה שניה ושלישית לפני ההפרדה.

שאול יהלום: ההפרדה צריכה קודם לעבור במליאה ואז את צריכה לדון.

שאול יהלום: את יכולה לדון חמש דקות, אבל לא יכול להיות שזה יהיה ללא דיון בין ראשונה לקריאה שניה ושלישית.

שאול יהלום: זה מה שיגרם.

אתי בנדלר: פורמלית אדוני צודק.

שאול יהלום: אני חושב שאת צריכה לדאוג לפורמליות.

שאול יהלום: אנחנו מורחים.

אתי בנדלר: אתה צודק.

אתי בנדלר: אני פשוט, למען האמת, חששתי בגלל סד הזמנים.

שאול יהלום: אז זו בעיה של היושב ראש לעשות עוד דיון, אבל אי אפשר כך.

אתי בנדלר: אני מוכרחה גם לומר שאני ביקשתי להזמין את נציגי רשות השידור לדיון הזה, כי בכל זאת כופים עליהם את המשך העברת השידורים שנה נוספת והם הודיעו, ככל שאני מבינה, שנציגם יגיע והוא לא יגיע לדיון.

אתי בנדלר: אם היושב ראש מוכן היום אחר הצהרים לקיים בכל זאת דיון נוסף של חמש דקות – מבחינתי - בסעיף הזה, אני רק אשמח על כך.

יוסי כץ: אז בואו נאשר את הסעיף כי אנחנו היום בלחץ של זמן.

יוסי כץ: מי בעד אישור מתן פטור מחובת הנחה ירים את ידו.

יוסי כץ: מי נגד?

יוסי כץ: תודה.

יוסי כץ: אושר.

אתי בנדלר: תודה רבה.

יוסי כץ: רבותי, אני חוזר ופונה לממשלה שביקשה מאתנו פטור מחובת הנחה לחוק שירות נתוני אשראי – דחיית תחילה.

יוסי כץ: אם לא יהיו עד תום הישיבה תשעה חברי ועדה קבועים, אני לא אוכל לאשר את הדבר.

יוסי כץ: ד.

יוסי כץ: מעמדם ותנאי העסקתם של מנהלי הסיעות

יוסי כץ: מעמדם ותנאי העסקתם של מנהלי הסיעות.

שאול יהלום: הסעיף הזה עוד לא נגמר?

שאול יהלום: אנחנו עוסקים ועוסקים בעניין הזה.

משה גפני: אדוני היושב ראש, אני יכול לשאול פה שאלה להבהרה?

משה גפני: חוק שמגיע לקריאה ראשונה אחרי שהוא עבר טרומית והוא מונח היום.

משה גפני: אפשר להצביע עליו היום?

אריה האן: כן.

אריה האן: הוא היה 48 שעות בקריאה טרומית.

משה גפני: למה היה דיון על חוק טל עכשיו, בקריאה שניה ושלישית?

אריה האן: לגבי קריאה שניה ושלישית זה סיפור אחר.

אנה שניידר: יש סעיף 124 לתקנון שאומר שבקריאה שניה ושלישית הדיון יערך למחרת הנחתו על שולחן הכנסת.

משה גפני: וזה לא נאמר על קריאה ראשונה?

אנה שניידר: לא.

אנה שניידר: על קריאה ראשונה, כשמדובר על הצעה ממשלתית, אז יש 48 שעות, יומיים, אלא אם כן ועדת הכנסת משחררת.

אנה שניידר: לגבי פרטית אין סעיף כזה.

אנה שניידר: מדוע?

אנה שניידר: כי אומרים שזה כבר היה על שולחן הכנסת ולא צריך את היומיים שחברי הכנסת ילמדו אותו.

משה גפני: תודה.

אפי אושעיה: מנהלי סיעות.

יוסי כץ: רבותי, ברשותכם, מנהלי הסיעות.

יוסי כץ: תומר, אתה ליווית את עבודת ועדת המשנה.

יוסי כץ: את רוצה לפתוח?

זהבה גלאון: משפט ורבע, אדוני.

זהבה גלאון: בעקבות הישיבה הקודמת שהיתה כאן נפגשתי עם תומר ועם נאזם ורונית – אני מקווה שלא שכחתי מישהו – ואנחנו הגענו להחלטה שתומר יפרט אותה, שהשורה התחתונה שלה היא שרצוי שתוקם ועדה ציבורית, בדומה למה שהיה עם העוזרים הפרלמנטריים, שתבחן את כל הסוגיה.

זהבה גלאון: תומר יסביר את כל ההשלכות המשפטיות.

זהבה גלאון: בסופו של דבר כדאי שוועדה תבחן את זה.

זהבה גלאון: אנחנו מאד תומכים בהמלצה הזאת.

זהבה גלאון: גם מנהלי הסיעות תומכים בזה.

אפי אושעיה: אדוני היושב ראש, אני חושב שיושבת ראש ועדת המשנה עשתה את המירב האפשרי ללמוד את העניין ברצינות והמסקנה שהיא הגיעה אליה היא המסקנה המתבקשת, גם לאור הרגישות הציבורית ועוד נושאים אחרים.

אפי אושעיה: אני רק מבקש להוסיף לבדיקה עניין נוסף:

אפי אושעיה: היות וזה לא הולך בחקיקה ולא בהחלטה שלנו אלא בהחלטה של ועדה ציבורית, הייתי מבקש שהוועדה הציבורית תבדוק דבר נוסף:

אפי אושעיה: האם האפשר להכליל בעניין הזה גם את דוברי הסיעות ולא רק את מנהלי הסיעות.

שאול יהלום: יש לי שאלת ביניים, זהבה.

שאול יהלום: אני לא הייתי בתמונה – לא שוחחת אתי – החלטתם לקבור את העניין?

זהבה גלאון: לא, בכלל לא.

זהבה גלאון: אני אסביר.

שאול יהלום: אז מה זה ועדה ציבורית?

שאול יהלום: היינו באמצע דיונים, היום היינו צריכים לגמור את העניין.

שאול יהלום: מה קרה פה?

זהבה גלאון: אנחנו ישבנו עם תומר – תכף הוא יסביר את זה – הבנו שיש בעיה חוקית.

זהבה גלאון: יש בעיה לחוקק את זה.

זהבה גלאון: מכל האספקטים ומאיזה כיוון שלא חשבנו על זה, ראינו שאנחנו לא יכולים להביא את זה בחקיקה.

זהבה גלאון: ראינו שדרך אחרת לא תצליח כאן.

שאול יהלום: מדוע דרך אחרת לא תצליח?

זהבה גלאון: כי אנחנו עשינו הערכת מצב שיש גם חברים בוועדה – מעבר לוועדת המשנה שתמכה בזה מאד – יש חברים בוועדה שלא אוהבים את האופן שבו הנושא היה צריך להיות מוצג או לבוא להצבעה.

זהבה גלאון: כיוון שזה לא יכול היה להיות בחוק.

שאול יהלום: החברים יושבים עכשיו ליד השולחן?

זהבה גלאון: חלק.

שאול יהלום: אז שיגידו, שידברו.

זהבה גלאון: בינתיים מי שדיבר בעד דיבר בעד.

זהבה גלאון: מי שירצה לדבר נגד ידבר נגד.

אפי אושעיה: לא, אלה שיושבים כאן כולם היו בעד.

מוחמד ברכה: אני לא הייתי בדיונים האחרונים ואני לא יודע למה זה הוביל לכיוון של ועדה ציבורית, אבל גם בגלל מה שדיברנו לפני כמה רגעים על שנת בחירות מתקרבות, להעביר את זה לוועדה ציבורית, זה עוד שישה, שבעה ושמונה חודשים ולהביא את זה בסמיכות למערכת הבחירות, אני חושב שזה יהיה פספוס אחד גדול.

אפי אושעיה: אפשר להגביל את זה בזמן.

יוסי כץ: שלושה חודשים?

מוחמד ברכה: שלושה חודשים זה הפגרה ועד סוף השנה זה צריך להיות גמור, לפני הדיונים בתקציב וקריאה שניה ושלישית.

יוסי כץ: חבר הכנסת יהלום, אתה מצטרף לדעתו של ברכה?

שאול יהלום: לא.

שאול יהלום: אני רוצה לפנות אליך, אדוני היושב ראש ולומר: יש כאן שתי גישות.

שאול יהלום: יש כאן גישה אחת שאומרת שאנחנו רוצים לתקן עוול.

שאול יהלום: זה כמו שמחר יביאו, נניח, שיפור תנאים של העוזרים הפרלמנטריים.

שאול יהלום: נניח עושים ועדה ציבורית.

שאול יהלום: אין כמונו אנשי הסיעות, יושבי ראש הסיעות, שמרגישים את הנושא ויודעים.

שאול יהלום: שום ועדה ציבורית לא תמלא את מקומנו, את מקום ועדת הכנסת.

שאול יהלום: אם זה היה שכרנו אז הרי רק השבוע התקבלו שתי הגרסאות וזה ברור ורצינו ועדה ציבורית לכאן או לכאן.

שאול יהלום: כאשר מדובר על אלה שמנהלים את הסיעות ואנחנו יודעים מה הם עושים פה – איזו ועדה ציבורית?

שאול יהלום: מי יודע כמה הם עובדים כאן יום ולילה?

שאול יהלום: מי יודע כמה הם משקיעים?

שאול יהלום: מי יודע באיזה לחצים הם נמצאים:

שאול יהלום: מצד אחד האתיקה של הכנסת ומצד שני העשיות הפוליטיות.

שאול יהלום: מה זה?

שאול יהלום: אף אחד לא יכול לרדת לעניין.

שאול יהלום: בסופו של דבר אף ועדה ציבורית לא תוכל לדון לעומק בעניין.

שאול יהלום: זה לא שייך לוועדה ציבורית.

מוחמד ברכה: אז מה אתה מציע?

שאול יהלום: רגע, רגע.

שאול יהלום: אני עוד בשוק מההצעה.

שאול יהלום: אני חבר ועדת המשנה ואני נופל כאן בפעם הראשונה.

שאול יהלום: באמת, זהבה, זו הגינות בין חברי ועדת המשנה שהיתה צריכה להיות פה.

שאול יהלום: לספר לי לפחות.

שאול יהלום: אני כרגע בשוק.

זהבה גלאון: נכון.

שאול יהלום: אין ספק גם שחקיקה היום לא תועיל.

שאול יהלום: חקיקה היום לא תועיל כי הממשלה תתנגד וזה יכנס להוראת שעה.

זהבה גלאון: זה יעלה על החמישה מיליון.

שאול יהלום: אז אין בכלל מה לעסוק עכשיו בחקיקה אם רוצים לגמור את זה, אז החקיקה נופלת מראש.

שאול יהלום: אנחנו צריכים להחליט על העניין כהחלטת ועדת כנסת, אם צריך אז כולל בתקנות, כמו שנקבעים עוזרים פרלמנטריים, באותו מעמד.

שאול יהלום: זו לא חקיקה.

שאול יהלום: היועצים המשפטיים גם אמרו את זה בישיבה הקודמת, כשאנחנו חשבנו שאולי צריך חקיקה.

שאול יהלום: לא משנה.

שאול יהלום: צריך עכשיו לסכם את העניין ולגמור אותו היום, לפני שיוצאים לפגרה.

שאול יהלום: מי שרוצה לקבור, שיציע עכשיו ועדות ציבוריות.

שאול יהלום: חברי הכנסת, אני אומר לכם: מי שמצביע עכשיו ועדה ציבורית קובר את העניין.

שאול יהלום: מי שרוצה לקבור את העניין שיצביע.

שאול יהלום: אין ועדה ציבורית רצינית שתעסוק בזה בלי לקבור לאורך חמש שנים.

מוחמד ברכה: אז בוא נדון בחלופה.

מוחמד ברכה: לא מספיק להגיד לא.

מוחמד ברכה: אני אולי אוכל להסכים למה שתציע.

שאול יהלום: ועדת המשנה גמרה את העניין באופן חיובי, קבעה את העקרונות.

שאול יהלום: זה לנסח אותם בסעיפים משפטיים, להצביע ולגמור עם זה.

מוחמד ברכה: לגמור עם זה פה או במליאה?

שאול יהלום: פה, פה.

שאול יהלום: ועדת הכנסת.

זהבה גלאון: שאול, ועדת הכנסת הטילה על תומר, היועץ המשפטי, לשבת אתי כדי לראות איך אפשר לעשות את זה.

זהבה גלאון: אנחנו הרי הצענו חקיקה.

זהבה גלאון: וכל ההצעות שהובאו הראו לנו, על פי הדיווח המשפטי של תומר – אני לא אדבר בשמו – שאי אפשר להעביר את זה.

זהבה גלאון: אם אתה מציע, אם אתה חושב שאנחנו יכולים להעביר את זה כאן ללא חקיקה וללא ועדה ציבורית, אני הראשונה שאתמוך בך.

זהבה גלאון: אני חשבתי שזה לא אפשרי, אבל אם יש דרך אחרת – אני בעד.

משה גפני: אדוני היושב ראש, יש איזו סיבה לכך שאני לא מקבל רשות דיבור?

משה גפני: אדוני היושב ראש, תראה, אני לא הולך לעסוק בפרטים הטכניים – היתה ועדת משנה.

משה גפני: אבל אני יודע שמאז שאני הגעתי לכנסת היו שני מסלולים שאני ידעתי שאני יכול להסתמך עליהם.

משה גפני: קודם כל זה מזכירות הכנסת בכל הדברים שקשורים לעבודת הכנסת ואחרי זה מנהלי הסיעות.

משה גפני: מנהלי הסיעות הם אלה שמבחינה מקצועית הם האנשים שנותנים לנו את השירותים.

משה גפני: זאת האמת.

משה גפני: חברי כנסת באים והולכים, מנהלי סיעות נשארים.

משה גפני: מנהלי הסיעות מכירים את העבודה המקצועית.

משה גפני: אני, כשאני צריך להתמודד נגד סיעה מסוימת, אני יודע שיש לי בעיה עם מנהלת הסיעה, לא עם חברי הכנסת.

משה גפני: על כל פנים, אדוני היושב ראש, אני חושב שהעניין הזה הוזנח, אף אחד לא נתן על זה את הדעת.

משה גפני: אני לא יודע איך עמדתך בעניין הזה, אבל אני חושב שעצם העובדה שעד נכון לרגע זה אין לעניין הזה פתרון, אני חושב שזה מחדל של חברי הכנסת, זה מחדל של הכנסת כולה.

משה גפני: אנחנו הסדרנו כך או אחרת את חברי הכנסת, את העוזרים הפרלמנטריים – גם כן לא מי יודע מה – ולגבי מנהלי הסיעות, אני לא זוכר שהתקיים פה דיון להוציא מה שמתקיים פה עכשיו, בתקופה האחרונה.

משה גפני: אני חושב שצריך לעשות את זה מיד.

משה גפני: עכשיו, אם היועץ המשפטי אומר שאין שום אפשרות לעשות את זה בחקיקה, אז כן צריך לעשות ועדה.

משה גפני: אני לא יודע מה פירוש ועדה ציבורית.

שאול יהלום: לא צריך.

משה גפני: לא צריך – אז תגיש הצעת חוק והממשלה תפיל לך את זה.

שאול יהלום: לא.

שאול יהלום: ועדה לא צריכה חוק.

שאול יהלום: ועדה זה לא חוק.

שאול יהלום: מה שצריכה ועדה – בוא נחליט עכשיו.

מוחמד ברכה: בהרכב הזה לא צריך להתנגח.

מוחמד ברכה: אם יש משהו שאפשר בעזרתו לקצר את התהליך של ועדה ציבורית – בוא נסכם על זה ונלך.

מוחמד ברכה: אם לא – אז לא.

משה גפני: מה שאני אומר: צריך ועדה, לא צריך.

שאול יהלום: לא צריך.

משה גפני: מה זה משנה?

משה גפני: לא צריך – אז תחליט אתה לבד.

משה גפני: אם צריך ועדה - אז צריך ועדה.

משה גפני: אבל, אנחנו לא מדברים פה במלחמה גרעינית.

משה גפני: אנחנו לא מדברים פה על מדיניות של חוק טל או משהו.

משה גפני: מדובר על נושא שמוכר לכולנו בדיוק.

משה גפני: אנחנו יודעים בדיוק על מה מדובר ואפשר להחליט על זה בתקופה מאד קצרה.

משה גפני: אפשר לתחום אותה בחודש, לא צריך שלושה חודשים.

משה גפני: על מה אנחנו מדברים?

שאול יהלום: על איזו ועדה אנחנו מדברים?

משה גפני: ועדה.

משה גפני: אתה כל הזמן אומר: בוא נחליט עם ועדה.

שאול יהלום: נכון, אז בוא נחליט עכשיו ונגמור עם העניין.

משה גפני: אדוני היושב ראש: זאת ההצעה שלי.

משה גפני: אני למדתי לקח כאן בכנסת.

משה גפני: אם אני הולך באופן קיצוני ואני מגיע למצבים בלתי אפשריים, אני בסוף לא משיג כלום, תפסת מרובה לא תפסת.

משה גפני: אני, לפי מבט עיניו של יוסי כץ, רואה שהוא לא ילך אתך לגמור את זה היום, אז בוא נלך אתו וניתן חודש.

יוסי כץ: אני, רבותי, חושב, שמעטים מכם שמו לב לדברים שאמר חבר הכנסת אפי אושעיה.

יוסי כץ: אני חושב שהוא צדק.

יוסי כץ: מי שרוצה לתת מענה רציני לעניין, לא יכול לעשות "חאפ-לאפ" במהירות.

יוסי כץ: אני מציע שהוועדה הציבורית תדון בנושא של מנהלי הסיעות ותדון גם בנושא של דובר לסיעה ותדון בכלל בכל המבנה ותמליץ המלצות.

יוסי כץ: שלושה חודשים לפי דעתי זה זמן סביר.

יוסי כץ: אנחנו נמצאים בפגרה, לא רק של הכנסת, אלא גם של אנשים אחרים.

יוסי כץ: אי אפשר לנחות עליהם עם שלושים יום.

יוסי כץ: שלושה חודשים זה סביר.

יוסי כץ: אני גם רוצה להציע הרכב שהוא הרכב יעיל, של עו"ד חגי מרום, שהיה יושב ראש ועדת הכנסת, עו"ד משה בוטון ורמי פרידמן הם שלושתם היו חברי ועדת הפרס.

מוחמד ברכה: אולי נשמע את ההצעה של היועצת המשפטית?

יוסי כץ: אני קיבלתי את עצתה.

יוסי כץ: זה לא אני, זו היועצת המשפטית.

שאול יהלום: אדוני היושב ראש, אני רוצה להגיד משהו.

שאול יהלום: יש לנו מאד מאד כבוד אליך ואנחנו מאד לא רוצים לכפות עליך.

שאול יהלום: מצד שני אנחנו פונים אליך לא להתעקש על העניין.

שאול יהלום: אנחנו לא חושבים שרמי פרידמן הוא זה שצריך לקבוע את הנושא הזה לכנסת.

שאול יהלום: זו קבורת העניין, הרי זה ברור.

שאול יהלום: אדוני היושב ראש, אני לא יודע איזה פחד נפל עליך, אבל זאת קבורת העניין.

שאול יהלום: הוועדה שאדוני הציע – קבורת העניין.

שאול יהלום: לכן אני מציע הצעה אחרת.

שאול יהלום: קודם כל, אני מציע שלא תהיה ועדה, שוועדת הכנסת תחליט על העניין.

שאול יהלום: כל מה שצריכה להחליט ועדה ציבורית, תחליט ועדת הכנסת.

מוחמד ברכה: יש לנו את הכלים?

שאול יהלום: מה שאני מציע זה שאנחנו נחליט החלטה.

שאול יהלום: לא נצרף דוברים ולא נצרף יושבי ראש.

שאול יהלום: הלוואי ונגמור את העניין של המנהלים.

אליעזר כהן: אבל זה חלק מעבודת הוועדה.

שאול יהלום: אתה רוצה לקבור את זה לגמרי?

שאול יהלום: אני מציע: אחד, ועדת הכנסת היא המוסמכת לדון.

שאול יהלום: לא היום – מחר.

שאול יהלום: לא מחר – בפגרה.

שאול יהלום: אבל לא ועדה ציבורית בנושא כזה.

שאול יהלום: שתים, אני מציע שהנושא נכנס לתוקפו בראשון לינואר 2003 – מנהלי הסיעות כעובדי הכנסת – ועד הראשון מטילים על ועדת הכנסת לסיים את כל הדרוש.

תומר רוזנר: אני חושב שיש פה איזשהו מצב שחבר הכנסת יהלום אומר שאין כמו חברי הכנסת להחליט בנושא הזה ואני מסכים אתו.

תומר רוזנר: גם החלטות הוועדה הציבורית יובאו להחלטת ועדת הכנסת.

אפי אושעיה: סליחה, רק רגע.

אפי אושעיה: אדוני היושב ראש, ביקשתי הערה לסדר קודם, לפני שהיועץ המשפטי ישמיע את דברו.

אפי אושעיה: חשוב לי שהוא ישמע את זה.

אפי אושעיה: תראה, אנחנו מאד מחשיבים את המוסד של היועץ המשפטי לכנסת.

אפי אושעיה: אבל כשחברי הכנסת רוצים להעביר החלטה, התפקיד של היועץ המשפטי של הכנסת לומר: זה חוקתי או לא חוקתי.

אפי אושעיה: אם אין דרך כזאת, יש דרך אחרת.

אפי אושעיה: למישור הציבורי, לשיקולים האחרים – ישאירו את זה לחברי הכנסת, בבקשה.

אפי אושעיה: אני מבקש שתומר לא ייכנס לשאלה מה נכון ומה לא נכון מבחינה ציבורית.

אפי אושעיה: זה לא עניינו, זה ענייננו.

אפי אושעיה: תגיד לנו משפטית אם אנחנו יכולים להעביר חוק כזה או לא יכולים.

אפי אושעיה: אני ביקשתי לומר את זה לפני שהוא התחיל לדבר.

תומר רוזנר: ראשית – אני לא רוצה להיכנס אתך לוויכוח בנושא הזה – אני חושב שגם ליועץ המשפטי יש תפקיד ערכי מסוים.

אפי אושעיה: אני לא מתווכח על התפקיד הערכי שלך.

אפי אושעיה: אני מתווכח על זה שאני נבחרתי ויועץ משפטי לא יטיף מוסר מה מוסרי ומה לא.

אפי אושעיה: זה הכל.

תומר רוזנר: אני לא חושב ששמעת אותי מטיף מוסר.

תומר רוזנר: אני רק הסברתי: הסמכות תהיה בסופו של דבר בידי ועדת הכנסת להחליט לכאן או לכאן.

תומר רוזנר: גם נושא הוועדה הציבורית, זאת המלצה שלנו, אתם יכולים לקבל אותה ויכולים לא לקבל אותה.

תומר רוזנר: הנימוקים להמלצה הזאת נובעים מכך ש-א' יש כאן, בדומה לעניין של שכר חברי הכנסת, למנהלי הסיעות יש עניין מאד אישי קרוב של חברי הכנסת בנושא הזה וברור שהנגיעה – הלא אישית אלא העניינית – לנושא, עלולה לגרום לאיזשהן הטיות כאלה ואחרות.

תומר רוזנר: כפי שבנושא של עוזרים פרלמנטריים שהם עובדים של חברי הכנסת וברור שחברי הכנסת היו מעונינים להיטיב אתם ככל האפשר, מסיבות ברורות, גם כדי לקבל רמה טובה ביותר וגם כדי למצוא לעצמם את העוזרים הטובים ביותר, כך גם לגבי מנהלי סיעות.

תומר רוזנר: ברור שחברי הכנסת של הסיעות מעונינים לקבל את השירות הטוב ביותר ממנהלי הסיעות.

מוחמד ברכה: אלה לא רק חברי הכנסת.

מוחמד ברכה: זאת הכנסת.

מוחמד ברכה: הכנסת מעונינת לקבל את הטובים ביותר.

שאול יהלום: אני מבין שלפי דבריך, לפי חוות דעתך, כאשר ירצו לקבל יועצים משפטיים חדשים, צריכה להיות ועדה ציבורית.

שאול יהלום: כי כל מי שמקבל היום מעוניין שיבואו יועצים משפטיים הכי טובים ושיהיו להם התנאים הכי טובים.

תומר רוזנר: אכן, כשבוחרים יועצים משפטיים יש ועדה ציבורית.

דוד לב: ליועצים משפטיים יש ועדת מכרזים, מפרסמים הודעה, עוברים בחינות.

שאול יהלום: ועדת מכרזים היא לא ועדה ציבורית.

שאול יהלום: כולם עובדי הכנסת.

אפי אושעיה: אדוני היושב ראש, עורך דין תומר רוזנר עושה את עבודתו והוא אומר את השקפתו.

אפי אושעיה: מה שאני מבקש, ברשותו, להתרכז בעניין החוקתי.

מוחמד ברכה: מה החלופות החוקתיות כדי להוציא את זה לפועל.

יוסי כץ: אני, במקום להמשיך בדיון, חושב שצריך לקבל את המלצות חברת הכנסת גלאון שישבה על המדוכה.

מוחמד ברכה: בוא נשמע מה החלופות העומדות בפני ועדת הכנסת, יוסי.

מוחמד ברכה: תגיד לנו, בבקשה.

מוחמד ברכה: הוועדה הציבורית זו אופציה אחת.

מוחמד ברכה: מה עוד?

מוחמד ברכה: מה שאמר חבר הכנסת יהלום זה בא בחשבון, למשל, מבחינת תקנון הכנסת?

תומר רוזנר: ההחלטה של ועדת המשנה, המגמה להפוך את מנהלי הסיעות לעובדי הכנסת, יש בה בעיות משפטיות לא פשוטות, שכדי לנסות ולפתור אותן רצוי שיהיה פה איזשהו אלמנט חיצוני שלא תלוי במנהלי הסיעות מצד אחד ולא תלוי במנגנון הכנסת מצד שני, שימצא את פתרון הביניים שייתן את המענה הטוב ביותר.

מוחמד ברכה: זו אופציה אחת.

שאול יהלום: זה עניין ציבורי, לא חוקתי.

שאול יהלום: חוקתי אתה יכול לפתור כל בעיה.

שאול יהלום: רמי פרידמן לא יפתור את העניין החוקתי יותר ממך.

שאול יהלום: אלא שאתה אומר: ציבורי.

שאול יהלום: אז תשאירו לנו את השיקול הזה.

תומר רוזנר: תראו, יש בעיה לחוקק את זה בחוק מכמה סיבות.

תומר רוזנר: סיבה ראשונה: בגלל חוק הוראת השעה.

תומר רוזנר: מכיוון שההערכה התקציבית היא - - -

שאול יהלום: לא נעביר את זה בחוק.

שאול יהלום: אתם עושים טעות איומה.

שאול יהלום: עכשיו, בשנה הזאת, לא תעבירו את זה בחוק.

זהבה גלאון: נכון.

זהבה גלאון: אי אפשר בחוק.

זהבה גלאון: אנחנו לא רוצים להעביר את זה בחוק.

זהבה גלאון: אנחנו מתנגדים לחוק.

שאול יהלום: זהבה, עם כל הכבוד, היית צריכה לרדת יותר לעומק, ללבן, להביא כאן הצעה בכתב, סעיפים אחרי סעיפים ולא לפתור את העניין בוועדה ציבורית.

זהבה גלאון: אנחנו ישבנו עם תומר שעתיים וחצי.

יוסי כץ: מותר לי להציע לכם משהו?

יוסי כץ: תפסת מרובה לא תפסת.

יוסי כץ: תאמינו לי שלפעמים הדרך הארוכה היא הדרך הכי קצרה.

יוסי כץ: אנחנו יכולים להמשיך ולהשתעשע בדיונים כאלה ואחרים, אנחנו בסופו של דבר לא נשיג את המטרה שאנחנו מעונינים בה.

יוסי כץ: מצד שני, בלי גב של ועדה ציבורית שתדון בזה בצורה קצת יותר יסודית וקצת יותר מקצועית מאשר אנחנו עושים ובמידה מסוימת של ריחוק, לא בקרבה כל כך גדולה לנושא - אני חושב שזה רק יועיל ויקצר בסופו של דבר את התהליך.

יוסי כץ: מה גם שאנחנו יוצאים לפגרה.

יוסי כץ: ואני בהחלט בעד שילוב.

יוסי כץ: אני חושב שכל הסדר שהוא צריך להפעיל מ-1.1.03. זה מקובל עלי, הדבר הזה.

יוסי כץ: בהחלט מקובל עלי ואני חושב שזה יהיה חלק בלתי נפרד מההחלטה – שהסדר יחול מ- 1.1.03.

יוסי כץ: השאלה היחידה היא – אני פונה אליכם, חברי הכנסת – זה האם אתם רוצים להסמיך אותי למנות ועדה ציבורית או ההרכב של ועדת הפרס – חגי מרום, משה בוטון ורמי פרידמן – זה הרכב טוב.

זהבה גלאון: אני רוצה לומר משהו ותסלח לי חבר הכנסת שאול יהלום.

זהבה גלאון: אתה יכול להגיד שאולי לא התעמקתי – אני השקעתי בעניין הזה זמן.

זהבה גלאון: אני מקבלת את ההערה שלך שיכול להיות שלפני שהבאנו את זה לכאן הייתי צריכה לבוא ולעדכן אותך.

זהבה גלאון: אני מקבלת את זה מאד, אפילו, אבל הקדשנו לזה המון זמן, כולל עם מנהלי סיעות וחפרנו בזה וחשבנו.

זהבה גלאון: אז מה שאני רוצה להציע עכשיו – אני מקווה שזה יהיה על דעת החברים – מכל הסיבות שאין כרגע טעם לחזור עליהן אני חושבת שכדאי להסמיך ועדה של שניים שלושה אנשים שבצדק נאמר כאן שאם הם לא מכירים את העבודה של הכנסת, אז עכשיו הם ימציאו את הגלגל.

זהבה גלאון: אני מציעה לתחום את זה בחודש, חודש וחצי.

זהבה גלאון: חגי מרום בעיני זה שם מצוין, שרה דורון.

זהבה גלאון: אנשים שאני לא מכירה, אבל שהיו חברי כנסת, שמכירים את עבודת הכנסת.

זהבה גלאון: תעלה אתה שמות, אבל השמות צריכים להיות הגיוניים, שאלה לא יהיו בכלל אנשים שלא מבינים את העבודה.

מוחמד ברכה: שצריכים סטאג' כדי להבין משהו.

זהבה גלאון: נכון.

זהבה גלאון: שניים שלושה אנשים כאלה שאנחנו נבוא בפניהם ונסביר להם את העניין, נתחום את העבודה, אחר כך נביא את זה בחזרה לוועדת הכנסת, כדי שבינואר 2003 זה יכנס לתוקף.

זהבה גלאון: אז יהיה לנו את המרווח הזה במהלך המושב כשנחזור.

זהבה גלאון: אני חושבת שמכל הסיבות זה דבר שיהיה נכון לעשות והוועדה – ההרכב שלה צריך להיות כזה שהוא לא יקבור אותה, אלא שיהיה הרכב קואופרטיבי.

יוסי כץ: מר אדוארד בלאו, יש לך הערה?

אדוארד בלאו: כן.

אדוארד בלאו: אני כבר לא נגוע בעניין של ניהול סיעה, אני כבר לא מנהל סיעה.

אדוארד בלאו: אני מכיר את עבודת הכנסת לפני ולפנים.

אדוארד בלאו: אני בעשור האחרון התרשמתי שיש שינוי רב מאד שחל בעבודת הכנסת.

אדוארד בלאו: מצד מנהלי הסיעות זו עבודה קשה לאין ערוך לעומת מה שהכרתי כשהגעתי לכאן ואני חושב שחשוב מאד שלפחות חבר כנסת אחד מכהן יהיה חבר בוועדה הזו כדי להביא את ה"אימפוט" של מה שקורה היום.

אדוארד בלאו: השינוי שחל בעבודה מחייב ידע.

זהבה גלאון: לא, אנחנו לא רוצים חבר כנסת מכהן.

זהבה גלאון: זה לא טוב.

שאול יהלום: אני אומר ככה: לדידי, לא צריך ועדה בכלל, אבל אני רואה כאן באופן משונה שאנשים שהיו כאן בעד הרעיון עכשיו מנסים למצוא דרכים להתחמק ממנו.

שאול יהלום: לכן אני מציע קודם כל, שבאמת זה יהיה סעיף – כפי שאדוני אומר – בהחלטה, העסק מופעל באופן חיובי, ההחלטה היא מה-1.1.03. שתיים, אין צורך בוועדה ביועצים משפטיים, כי נשתמש בייעוץ המשפטי של הכנסת.

שאול יהלום: אני לא צריך את בוטון, עם כל הכבוד.

זהבה גלאון: נכון.

יוסי כץ: מקובל עלי.

שאול יהלום: ג', חגי מרום אדוני מציע.

שאול יהלום: אני מציע עוד חבר כנסת לשעבר, חבר ועדת הכספים אברהם מלמד.

שאול יהלום: אני חושב שהוא אדם מאד רציני.

זהבה גלאון: יפה, כן.

זהבה גלאון: רעיון מצוין.

שאול יהלום: אני מציע שניהם, ועדת שניים ולהוסיף חבר כנסת – אם אדוני רוצה – מכהן - - -

יוסי כץ: לא, לא.

אפי אושעיה: לא.

שאול יהלום: אז השניים האלה מספיקים.

זהבה גלאון: שרה דורון.

זהבה גלאון: שתהיה גם אישה ויש לנו שלושה.

זהבה גלאון: שאול, עשית את זה יפה.

זהבה גלאון: תתחום את זה בזמן.

שאול יהלום: זהבה, תעשי גם את משהו, כיושבת ראש ועדת המשנה.

משה גפני: רגע.

משה גפני: אדוני היושב ראש, לפני שאנחנו מחליטים מי בוועדה, אני רוצה לדעת מה הוועדה מנחה את הוועדה הזאת, מה היא צריכה לעשות.

אליעזר כהן: ולוח זמנים.

משה גפני: לוח זמנים זה חודש, חודש וחצי, אמרנו.

זהבה גלאון: חודש חודש וחצי, כן.

אליעזר כהן: מקסימום.

יוסי כץ: שלושה חודשים.

משה גפני: אדוני היושב ראש, מה אנחנו מנחים את הוועדה?

יוסי כץ: חברת הכנסת גלאון, מה צריך להיות לפי דעתך כתב הסמכויות של הוועדה?

זהבה גלאון: אנחנו הגענו כאן להנחה שאנחנו רוצים להסדיר את הנושא של מנהלי הסיעות.

זהבה גלאון: זאת צריכה להיות ההנחיה.

מוחמד ברכה: בתוך מנגנון הכנסת.

זהבה גלאון: בתוך מנגנון הכנסת.

זהבה גלאון: עם תנאים, עם כל מה שקשור לזה.

זהבה גלאון: אנחנו נשב עם הוועדה הזאת, כל אחד מאתנו יופיע בפניה.

זהבה גלאון: מנהלי הסיעות יופיעו בפניה.

זהבה גלאון: המנדט שלה זה שב-1.1.03 הנושא המוסדר של המשכורות, התנאים הנלווים וכל היחסים בין מנהלי הסיעות לכנסת.

שאול יהלום: הבראה.

זהבה גלאון: הבראה.

זהבה גלאון: כל מה שזה אומר.

זהבה גלאון: הכל.

זהבה גלאון: אנחנו נסביר את זה.

נאזם בדר: אני מבקש שני משפטים.

נאזם בדר: אני מבקש, מעבר לעניין של התנאים הכספיים, השכר וכולי, גם לדון בעניין של עבודת מנהלי הסיעות.

נאזם בדר: בין השאר, למשל, השתתפות בישיבות הוועדה.

נאזם בדר: אני נותן רק דוגמה.

נאזם בדר: אם חבר הכנסת שהוא נציג הסיעה שלי לא מופיע באופן אישי, איננו או לא יכול וצריך להיות בוועדה אחרת, שאפשר יהיה להגיד משפט או שניים בקשר לעמדתו.

נאזם בדר: נתתי דוגמה.

אפי אושעיה: אתה רוצה תקן של ממלא מקום לחברי הכנסת?

נאזם בדר: אני לא התכוונתי לאיים על מעמדם של חברי הכנסת.

משה גפני: טוב, בסדר, הוועדה כבר תשב על זה.

נאזם בדר: דבר שני, אני מציע שלא נוציא מכלל אפשרות שלוועדה תהיה גם סמכות לבדוק את האופציה של חקיקה.

יוסי כץ: אני אומר דבר כזה: הוועדה הציבורית תבחן את נושא שילובם של מנהלי הסיעות בעבודת הכנסת וכל הסדר שיומלץ על ידי הוועדה יאושר בוועדת הכנסת.

שאול יהלום: אבל החלטנו שהוועדה מורכבת מח"כים לשעבר.

יוסי כץ: רגע.

יוסי כץ: עוד לא הגעתי לזה.

יוסי כץ: כל הסדר שיומלץ על ידי הוועדה הציבורית ויאושר על ידי ועדת הכנסת, יופעל החל מ-1.1.03.

יוסי כץ: הרכב הוועדה המוצע על ידי הוא - - -

שאול יהלום: רגע, לפני שאתה אומר שמות, אני לא רוצה לפגוע באנשים.

שאול יהלום: אני מציע עיקרון קודם כל.

יוסי כץ: תקשיב.

יוסי כץ: העיקרון הוא שלושה.

שאול יהלום: רגע.

שאול יהלום: אני מבקש שלושה ח"כים לשעבר.

שאול יהלום: זה העיקרון.

יוסי כץ: העיקרון הוא שלושה ח"כים לשעבר ואיש מנהל.

שאול יהלום: לא, אני מבקש לא איש מנהל.

שאול יהלום: לא.

יוסי כץ: באמת, זה לא נראה יפה.

שאול יהלום: זה יפה מאד.

יוסי כץ: זה לא נראה יפה.

יוסי כץ: שלושה ח"כים לשעבר ואיש מנהל ציבורי.

שאול יהלום: לא, אני מבקש לא.

שאול יהלום: אדוני היושב ראש.

זהבה גלאון: אז חשב הכנסת.

זהבה גלאון: איש מנהל – חשב הכנסת.

אליעזר כהן: חשב הכנסת זה בסדר?

דוד לב: כל מנגנון הכנסת עומד לרשות הוועדה.

דוד לב: יועצים משפטיים, חשב, הכל.

דוד לב: הוא לא צריך להיות חבר ועדה.

שאול יהלום: תקבל פעם את עמדתנו.

שאול יהלום: למה אתה מתעקש?

יוסי כץ: אני לא אקבל את עמדתכם, אלא אם אני אפסיד בהצבעה.

יוסי כץ: כי אני חושב שזה לא בסדר.

יוסי כץ: אני חושב שצריך איש מנהל ציבורי אחד.

משה גפני: אדוני היושב ראש, אני יכול לדעת על מה הוויכוח?

משה גפני: תגיד מה ההצעה שלך, נשמע.

יוסי כץ: זה יכול להיות גלנור, זה יכול להיות רמי פרידמן, אבל שיהיה גם איש מנהל ציבורי אחד.

משה גפני: הרב לורנס, שהוא חבר המועצה המייעצת של בנק ישראל, הוא איש מנהל?

יוסי כץ: סליחה, רבותי.

יוסי כץ: אני אמרתי: חגי מרום, שרה דורון, אברהם מלמד – מקובלים עלי.

יוסי כץ: אבל אני מבקש לצרף איש מנהל ציבורי.

יוסי כץ: יש לך הצעה?

אדוארד בלאו: יש לי הצעה.

אדוארד בלאו: את השופט בדימוס שלמה שוהם שהוא גם נציג הדורות הבאים.

אריה האן: אבל, הוא בכנסת.

אריה האן: לא איש כנסת.

יוסי כץ: אי אפשר.

שאול יהלום: הצעתי: לעצור בשלושה.

יוסי כץ: טוב, רבותי.

יוסי כץ: יש פה שתי הצעות.

יוסי כץ: הצעה אחת של חבר הכנסת יהלום – שלושה חברי הכנסת הללו בלבד.

יוסי כץ: ההצעה שלי – להסמיך אותי להוסיף איש מנהל ציבורי.

יוסי כץ: הוועדה תוסמך להחליט גם לגבי שכרם ותנאי ההעסקתם – אומר לי היועץ המשפטי.

מרדכי משעני: רגע.

מרדכי משעני: תקריא שוב את הנוסח של הסמכות של הוועדה.

יוסי כץ: אמרתי: הם יבחנו את נושא שילובם של מנהלי הסיעות בעבודת הכנסת וכן ימליצו לגבי שכרם ותנאי עבודתם.

יוסי כץ: ההסדר שיומלץ על ידי הוועדה הציבורית ויאושר על ידי ועדת הכנסת יופעל החל מ-1.1.03.

מוחמד ברכה: המנדט של הוועדה – חודשיים.

זהבה גלאון: תתחום זמן.

יוסי כץ: זמן: תוך שישים יום.

מרדכי משעני: אני חושב שכדאי שנוסיף בפתיח של הדברים שלך, שהיא תבחן את דרך ואופן עבודתם של מנהלי הסיעות.

מוחמד ברכה: מה אופן?

מוחמד ברכה: הסיעה תקבע מה אופן עבודתם.

מרדכי משעני: ביחס לכנסת.

יוסי כץ: לא.

יוסי כץ: דרך שילובם זה בסדר.

יוסי כץ: אני אקח בחשבון במכתב את ההערות.

משה גפני: תגיד את ההצעה שלך.

משה גפני: אני לא רוצה להצביע נגדך.

יוסי כץ: ההצעה שלי להסמיך אותי להוסיף.

משה גפני: אבל תגיד מי.

יוסי כץ: או רמי פרידמן או יצחק גלנור.

יוסי כץ: מי מהם שמוכן להתחייב לעמוד בלוח הזמנים של שישים יום.

יוסי כץ: אני מבקש מכם תסמיכו אותי.

יוסי כץ: מי בעד הצעתי ירים את ידו.

יוסי כץ: מי בעד הצעתו של חבר הכנסת יהלום ירים את ידו.

יוסי כץ: הצעתו של חבר הכנסת יהלום נתקבלה.

יוסי כץ: תודה.

יוסי כץ: להכין לי מכתב.

שאול יהלום: מי היושב ראש?

אפי אושעיה: היושב ראש הוא מרום.

יוסי כץ: כן.

יוסי כץ: היושב ראש הוא מרום.

יוסי כץ: שאול, תחליף אותי?

יוסי כץ: ה.

יוסי כץ: עבודת הוועדות בפגרה

שאול יהלום: מאחר והיושב ראש הקבוע נאלץ לצאת, אני ממשיך כאן עוד שלשה סעיפים, על פי בקשתו.

שאול יהלום: עבודת הכנסת בפגרה.

שאול יהלום: "ועדת הכנסת, על פי סמכותה לפי סעיף 99א' לתקנון הכנסת, מטילה על ועדות הכנסת, כולל ועדות מיוחדות וועדות חקירה פרלמנטריות להמשיך בעבודתן בפגרת הקיץ, אולם מספר הישיבות שוועדה כלשהי תקיים, לא יעלה על שש ישיבות".

משה גפני: לא, אני לא מסכים.

שאול יהלום: רגע.

שאול יהלום: תן לקרוא.

שאול יהלום: "אלא אם כן יושב ראש הכנסת יתיר ישיבה על ישיבות נוספות.

שאול יהלום: לעניין זה ישיבות ועדות משנה וסיורים כמוהן כישיבות ועדה.

שאול יהלום: הגבלה זו לא תחול על ועדת החוץ והביטחון, הכספים והפנים".

אתי בן יוסף: זאת היתה ההחלטה כל קיץ.

משה גפני: בסדר.

שאול יהלום: מי בעד?

שאול יהלום: התקבל.

שאול יהלום: תוסיפי את הפנים לרשימה.

אתי בן יוסף: לא, לא.

משה גפני: מה לא?

אתי בן יוסף: אבל אם פנים אז מחר יקפצו לנו כל הוועדות ויגידו: תשנו.

שאול יהלום: יש להם בעיות של משטרה, בבטחון פנים.

אתי בן יוסף: אבל מה עם ביקורת?

אתי בן יוסף: יש גם ועדת ביקורת.

שאול יהלום: הביקורת היא יומיומית.

אתי בן יוסף: טוב, אתם מחליטים.

אתי בן יוסף: גם ועדת הפנים – תוסיפי, בבקשה.

אתי בן יוסף: מה שמקובל על חברי הכנסת.

אתי בן יוסף: ו.

אתי בן יוסף: העברה מוועדה לוועדה

שאול יהלום: העברה מוועדה לוועדה.

שאול יהלום: יש פה בקשה של חבר הכנסת גנדי ריגר וחבר הכנסת פורז מסכים: "בקשה להעברה של הצעות חוק שעות עבודה ומנוחה (תיקון – שעות המנוחה השבועית), של חברי הכנסת גנדי ריגר ומרינה סולודקין.

שאול יהלום: "לפי סעיף 112- - - הריני מבקש להעביר את הצעת החוק הנ"ל מוועדת הכלכלה להמשך דיונים בוועדת העבודה, הרווחה והבריאות".

שאול יהלום: חבר כנסת פורז מסכים ואני מציע לאשר.

אנה שניידר: זה היה צריך להיות מלכתחילה בוועדת העבודה, הרווחה והבריאות.

שאול יהלום: והיועצת המשפטית מוסיפה שזה היה צריך להיות מלכתחילה.

שאול יהלום: אז בואו נאשר.

שאול יהלום: מאושר.

שאול יהלום: ז.

שאול יהלום: הצעת חוק לתיקון פקודת העיריות (שמות של מקומות ציבוריים), התשס"ב-2002 - בקשת רביזיה של חבר הכנסת אופיר פינס-פז

משה גפני: רגע.

משה גפני: מה עם בקשת הרביזיה של אופיר פינס?

אתי בן יוסף: צריך לקרוא לאופיר פינס.

אתי בן יוסף: יוסי אמר לי שנחכה עם זה שאופיר יבוא.

שאול יהלום: אז נחכה לו.

שאול יהלום: הישיבה הופסקה בשעה: 10:00.

שאול יהלום: הישיבה חודשה בשעה: 10:15.

שאול יהלום: מאחר וחבר הכנסת פינס, חיכינו לו רבע שעה והוא לא הגיע, אני מעלה את בקשתו בהעדרו.

שאול יהלום: מי בעד רביזיה?

משה גפני: הוא גם לא יכול להגיש את הרביזיה, הוא לא היה בישיבה.

משה גפני: הוא הגיש אחרי זה.

משה גפני: זו סתם פרובוקציה.

אתי בן יוסף: הוא נכנס אחרי הישיבה ואמר: אני רוצה רביזיה.

שאול יהלום: מי בעד רביזיה לנושא של העברת פקודת העיריות (שמות מקומות ציבוריים) לוועדת הפנים.

שאול יהלום: מי בעד רביזיה?

שאול יהלום: אפס.

שאול יהלום: מי נגד רביזיה?

שאול יהלום: שניים.

שאול יהלום: אין רביזיה.

אנה שניידר: ואני גם אומר לפרוטוקול שפקודת העיריות במפורש זו סמכות של ועדת הפנים על פי התקנון.

אנה שניידר: ח.

אנה שניידר: קביעת ועדה לדיון בהצעת חוק לשם הכנתה לקריאה שניה ולקריאה שלישית

שאול יהלום: הצעת חוק לתיקן פקודת המבחן (תיקון מס' 4)(מבחן בצירוף לעונש נוסף), התשס"ב-2002 – של חבר הכנסת לנגנטל.

שאול יהלום: נשמעו הצעות להעביר את הצעת החוק לדיון בוועדת חוקה, חוק ומשפט או בוועדת העבודה, הרווחה והבריאות.

אתי בן יוסף: זה היה בחוקה בקריאה ראשונה.

אנה שניידר: חוקה, חוקה.

שאול יהלום: על פי היועצת המשפטית שאומרת שזה נושא של חוקה חוק ומשפט, עובר לוועדת חוקה.